ΓΡΑΠΤΗ ΕΡΩΤΗΣΗ E-2946/00

υποβολή: Dirk Sterckx (ELDR) προς την Επιτροπή

(19 Σεπτεμβρίου 2000)

Θέμα: Επιβολή φόρου κατά τις εισαγωγές και τις εξαγωγές αλόγων από την βελγική Ομοσπονδία τριποδισμού

Φημολογείται ότι οι ιδιοκτήτες αλόγων τριποδισμού αναγκάζονται να καταβάλουν τέλη στην βελγική ομοσπονδία τριποδισμού κατά την εισαγωγή ή την εξαγωγή αλόγων μεταξύ Βελγίου και ενός κράτους μέλους της ΕΕ. Το ύψος των τελών αυτών είναι δυνατόν να ανέλθει στα 300 ευρώ για την οριστική ή προσωρινή εισαγωγή ή εξαγωγή ενός αλόγου τριποδισμού. Είναι καταφανές ότι πρόκειται μόνο για φόρο κατά την εισαγωγή δεδομένου ότι τα έξοδα αυτά δεν ανταποκρίνονται στο κόστος χορήγησης πιστοποιητικούγείας για την εισαγωγή και την εξαγωγή όπως ορίζει η οδηγία 90/426/ΕΟΚ(1) σχετικά με τη μεταφορά ιπποειδών.

Μπορεί να αναφέρει η Επιτροπή εάν οι εν λόγω φόροι που παρακωλύουν την ελεύθερη κυκλοφορία των ιπποειδών συμβιβάζονται με τις διατάξεις της ως άνω οδηγίας; Εάν ναι, είναι διατεθειμένη η Επιτροπή να λάβει μέτρα για την άρση των εν λόγω εμποδίων στις συναλλαγές; Εάν όχι, σύμφωνα με ποια διάταξη ή εξαίρεση προβλεπόμενη στην ως άνω ευρωπαϊκή οδηγία, η ομοσπονδία τριποδισμού μπορεί να επιβάλει την καταβολή παρομοίων τελών;

(1) ΕΕ L 224 της 18.8.1990, σελ. 42.

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-2945/00, E-2946/00 και E-2947/00

(7 Νοεμβρίου 2000)

Στην απάντησή της στη γραπτή ερώτηση E-1021/00 του κυρίου βουλευτή η Ευρωπαϊκή Επιτροπή ανέλαβε να ξεκινήσει έρευνα από κοινού με τις ενδιαφερόμενες αρχές. Επιπλέον, το πλαίσιο κοινοτικής νομοθεσίας σχετικά με την αναπαραγωγή ιπποειδών εξηγήθηκε, αποδεικνύοντας τη σχετικά περιορισμένη αρμοδιότητα της Επιτροπής όσον αφορά τη χορήγηση άδειας σε οργανώσεις και ενώσεις αναπαραγωγής στα κράτη μέλη.

Ύστερα από το αίτημα της Επιτροπής οι γερμανικές αρχές την ενημέρωσαν επίσημα ότι αξιολόγησαν τους κανόνες καταγραφής σε γενεαλογικά βιβλία της γερμανικής ένωσης τριποδισμού (Hauptverband fr Traber -Zucht und -Rennen e.V.) και κρίνουν ότι οι κανόνες αυτοί συμφωνούν με τη γερμανική νομοθεσία περί αναπαραγωγής ζώων.

Η επίσημη απάντηση των βελγικών αρχών εξακολουθεί να εκκρεμεί, επειδή στη γραπτή ερώτηση E-2946/00 γίνεται ειδική αναφορά στη βελγική ομοσπονδία τριποδισμού (De Belgische Draffederatie) που, σύμφωνα με πληροφορίες που έχουμε λάβει έως σήμερα από τις αρμόδιες αρχές, χρεοκόπησε στις 22 Ιανουαρίου 1997 και έχασε την επίσημη έγκρισή της στις 7 Φεβρουαρίου 1997.

Επιπλέον, οι εισφορές που αναφέρονται στις γραπτές ερωτήσεις E-2946/00 και E-2947/00 δηλώνονται ως τέλη καταχώρησης. Οι εισφορές που απαιτούνται για διαδικασίες καταχώρισης τόσο στο Βέλγιο όσο και στη Γερμανία είναι σαφές ότι δεν εμπίπτουν στη γερμανική νομοθεσία αλλά αποτελούν μέρος των εσωτερικών διαδικασιών των εν λόγω ενώσεων και δεν κάνουν διάκριση μεταξύ εκτροφέων σε άλλα κράτη μέλη. Ταψηλότερα τέλη καταγραφής για εισαγόμενα και εξαγόμενα άλογα αντανακλούν τις πρόσθετεςπηρεσίες που παρέχονται στους εκτροφείς μέλη της ίδιας ένωσης για την εξασφάλιση της αδιάκοπης ταυτότητας των αλόγων που αποστέλλονται σε ή εισάγονται από άλλο κράτος μέλος.

Οι οργανώσεις τριποδισμού τόσο στη Γερμανία όσο και στο Βέλγιο δεν έχουν το δικαίωμα να εκδίδουν κτηνιατρικά πιστοποιητικάγείας βάσει της οδηγίας του Συμβουλίου 90/426/ΕΟΚ της 26 Ιουνίου 1990 όσον αφορά τους όρουςγειονομικής πολιτικής που διέπουν τη διακίνηση ιπποειδών και τις εισαγωγές ιπποειδών καταγωγής τρίτων χωρών(1). Η έκδοση κτηνιατρικών πιστοποιητικώνγείας αποτελεί αρμοδιότητα των επίσημων κτηνιατρικώνπηρεσιών. Πρόσθετεςγειονομικές απαιτήσεις για την καταγραφή αλόγων ή για την έγκρισή τους ως ζώων αναπαραγωγής δεν εμπίπτουν στην κοινοτική νομοθεσία.

(1) ΕΕ L 224 της 18.8.1990.